3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัท ไรมอน แลนด์ จำกัด (มหาชน) เป็นบริษัทพัฒนาอสังหาริมทรัพย
  ซึ่งมีความเชี่ยวชาญในการพัฒนาโครงการอสังหาริมทรัพย์เพื่อที่อยูอาศัย
  โดยโครงการที่ผ่านมาของบริษัทประกอบด้วย คอนโดมิเนียม ทาวนเฮาส
  และ/หรือบานเดี่ยว อย่างไรก็ดี
  ในปัจจุบันบริษัทมีนโยบายที่จะมุ่งเน้นในการพัฒนาโครงการคอนโดมิเนียมและ/หรือบานพักตากอากาศระดับพรีเมี่ยม
  โดยมีเป้าหมายกลุ่มลูกค้าเป็นผู้บริโภคที่มีรายได้อยู่ในระดับกลางถึงสูง
  และมีความต้องการที่จะมีที่พักอยู่ในเขตเมือง
  ซึ่งสะดวกต่อการเดินทางไปทำงานและเข้าถึงแหล่งธุรกิจ
  รวมทั้งกลุ่มลูกค้าที่ต้องการเป็นเจ้าของบ้านพักตากอากาศ ดังนั้น
  โครงการสวนใหญ่ของบริษัทจึงตั้งอยู่ใจกลางเมืองในย่านธุรกิจการคา
  และ/หรือแหล่งท่องเที่ยวตากอากาศที่มีพร้อมทั้งสิ่งอำนวยความสะดวกและทิวทัศน์ที่ดี
  โดยการดำเนินงานพัฒนาโครงการของบริษัทอยู่ภายใตการดูแลของ ไรมอน แลนด เอง
  และบริษัทในเครือหรืออยูในรูปของการรวมทุนกับบริษัทพัฒนาอสังหาริมทรัพย์หรือนักลงทุนอื่นๆ
  ที่เหมาะสม

+-----------+-------+-------+------+------+------+-----+-----+-----+
| โครงการ   | ลัก    | กำหนด | พื้น   | จ    | มูลค  | มูล  | ร   | กำ  |
|           | ษณะโค | เปิดโค | ที่โคร | ำนวน | ่าการ | ค่าข | าคา | หนด |
|           | รงการ | รงการ | งการ | หน่วย | พัฒนา | ายโ | ขาย | ก่อส |
|           |       |       | (ตา  |      | โครง | ครง | (   | ร้าง |
|           |       |       | รางเ | (    | การ* | การ | บาท | เสร |
|           |       |       | มตร) | ยูนิต/ | (ล้าน | (ล  | ต่อต | ็จสม |
|           |       |       |      | หลัง) | บาท) | ้านบ | ารา | บรูณ์ |
|           |       |       |      |      |      | าท) | งเม |     |
|           |       |       |      |      |      |     | ตร) |     |
+-----------+-------+-------+------+------+------+-----+-----+-----+
| เดอะล็อฟท์  | ทาว   | ไต    | 3    | 25   | 340  | 400 | 1   | ปี   |
| สาทร      | น์เฮ้าส์ | รมาสที่ | ,486 |      |      |     | 15, | 2   |
|           |       | 1     |      |      |      |     | 000 | 547 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2546  |      |      |      |     |     |     |
+-----------+-------+-------+------+------+------+-----+-----+-----+
| เดอะเลคส์  | คอนโด | ไต    | 26   | 165  | 1    | 1,  | 65, | ปี   |
| ค         | มิเนียม | รมาสที่ | ,062 |      | ,186 | 685 | 000 | 2   |
| อนโดมิเนียม |       | 3     |      |      |      |     |     | 548 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2546  |      |      |      |     |     |     |
+-----------+-------+-------+------+------+------+-----+-----+-----+
| เดอะลีเจ้นด์ | คอนโด | ไต    | 9    | 75   | 730  | 842 | 87, | ปี   |
| ศาลาแดง   | มิเนียม | รมาสที่ | ,672 |      |      |     | 000 | 2   |
|           |       | 1     |      |      |      |     |     | 548 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2547  |      |      |      |     |     |     |
+-----------+-------+-------+------+------+------+-----+-----+-----+
| นอร์ทชอร์   | คอนโด | ไต    | 21   | 193  | 1    | 1,  | 71, | ปี   |
|           | มิเนียม | รมาสที่ | ,271 |      | ,250 | 490 | 000 | 2   |
|           |       | 3     |      |      |      |     |     | 549 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2547  |      |      |      |     |     |     |
+-----------+-------+-------+------+------+------+-----+-----+-----+
| กะตะ      | คอนโด | ไต    | 6    | 33   | 380  | 445 | 66, | ปี   |
| การ์เด้นส์   | มิเนียม | รมาสที่ | ,767 |      |      |     | 000 | 2   |
|           |       | 4     |      |      |      |     |     | 549 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2547  |      |      |      |     |     |     |
+-----------+-------+-------+------+------+------+-----+-----+-----+
| เดอะล็อฟท์  | คอนโด | ไต    | 17   | 176  | 1    | 1,  | 76, | ปี   |
| เย็นอากาศ  | มิเนียม | รมาสที่ | ,033 |      | ,070 | 305 | 000 | 2   |
|           |       | 3     |      |      |      |     |     | 550 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2548  |      |      |      |     |     |     |
+-----------+-------+-------+------+------+------+-----+-----+-----+
| เดอะไฮทส์  | คอนโด | ไต    | 13   | 51   | 1    | 1,  | 90, | ปี   |
| ภูเก็ต      | มิเนียม | รมาสที่ | ,317 |      | ,000 | 200 | 000 | 2   |
|           |       | 4     |      |      |      |     |     | 551 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2548  |      |      |      |     |     |     |
+-----------+-------+-------+------+------+------+-----+-----+-----+
| นอร์ทพ้อยท์  | คอนโด | ไต    | 40   | 374  | 3    | 5,  | 1   | ปี   |
|           | มิเนียม | รมาสที่ | ,133 |      | ,967 | 017 | 20, | 2   |
|           |       | 4     |      |      |      |     | 000 | 553 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2549  |      |      |      |     |     |     |
+-----------+-------+-------+------+------+------+-----+-----+-----+
| เดอะริเวอร์ | คอนโด | ไต    | 103  | 838  | 9    | 12, | 1   | ปี   |
|           | มิเนียม | รมาสที่ | ,870 |      | ,729 | 984 | 30, | 2   |
|           |       | 1     |      |      |      |     | 000 | 554 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2550  |      |      |      |     |     |     |
+-----------+-------+-------+------+------+------+-----+-----+-----+
| เดอะล็อฟท์  | คอนโด | ไต    | 72   | 733  | 3    | 4,  | 72, | ปี   |
| เซาท์ชอร์   | มิเนียม | รมาสที่ | ,500 |      | ,615 | 722 | 500 | 2   |
|           |       | 2     |      |      |      |     |     | 554 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2551  |      |      |      |     |     |     |
+-----------+-------+-------+------+------+------+-----+-----+-----+
| อมัลฟี      | บ     | ไต    | TBA  | 23   | 3    | 4,  | 175 | ปี   |
|           | านพัก | รมาสที่ |      |      | ,244 | 025 | ล้าน | 2   |
|           |       | 3     |      |      |      |     | บาท | 553 |
|           | ตาก   |       |      |      |      |     | /ว  |     |
|           | อากาศ | ปี     |      |      |      |     | ิลล่า |     |
|           |       | 2551  |      |      |      |     |     |     |
+-----------+-------+-------+------+------+------+-----+-----+-----+
| 185       | คอนโด | ไต    | 39   | 200  | 6    | 9,  | 2   | ปี   |
| ราชดำริ    | มิเนียม | รมาสที่ | ,000 |      | ,717 | 750 | 50, | 2   |
|           |       | 3     |      |      |      |     | 000 | 554 |
|           |       |       |      |      |      |     |     |     |
|           |       | ปี     |      |      |      |     |     |     |
|           |       | 2551  |      |      |      |     |     |     |
+-----------+-------+-------+------+------+------+-----+-----+-----+
| ดิเอ็ดจ์     | คอนโด | ปี     | 30   | 250  | 2    | 3,  | 1   | ปี   |
|           | มิเนียม | 2551  | ,450 |      | ,927 | 654 | 20, | 2   |
|           |       |       |      |      |      |     | 000 | 555 |
+-----------+-------+-------+------+------+------+-----+-----+-----+

  * มูลค่าการพัฒนาโครงการประกอบด้วย ค่าที่ดินและค่าใช้จ่ายในการพัฒนาที่ดิน ค่าที่ปรึกษา
  (รวมถึงค่าออกแบบ ค่าตรวจสอบสถานที่ก่อสร้าง และอื่นๆ) ค่าใช้จ่ายในการก่อสร้าง
  ค่าใช้จ่ายด้านการตลาด รวมไปถึงค่าใช้จ่ายในการขายและบริหารโครงการด้วย

  ในปี 2550 ไรมอน แลนด์ ได้มีการเปิดตัวโครงการเดอะริเวอร์
  ซึ่งถือเป็นโครงการที่ใหญ่ที่สุดของบริษัทในขณะนี้ ด้วยมูลค่าโครงการที่สูงถึง 12.9 พันล้านบาท
  โดย ณ วันที่ 31 ธันวาคม 2550 โครงการเดอะริเวอร์ มียอดขายแล้วถึง 4.6 พันล้านบาท
  และเพิ่มสูงขึ้นถึง 5.9 พันล้านบาท ณ กลางเดือนมีนาคม 2551 นี้ ทั้งนี้
  บริษัทวางแผนที่จะเปิดตัวโครงการใหม่เพิ่มอีก 4 โครงการในปี 2551
  ซึ่งจะช่วยเพิ่มยอดขายให้กับทางบริษัทได้กว่า 2 เท่า ภายใน 5 ปีข้างหน้านี้

  โครงการในปี 2550

ในปี 2550 บริษัท ไรมอน แลนด์ จำกัด (มหาชน) มีโครงการที่อยู่ระหว่างการพัฒนาและขาย 4
โครงการ ดังนี้

  กรุงเทพมหานครชั้นใน

  โครงการเดอะริเวอร์

[][][]

  ตั้งอยู่ติดริมแม่น้ำเจ้าพระยา โครงการเดอะริเวอร์เป็นโครงการที่ใหญ่ที่สุดของ ไรมอน แลนด์
  ในปัจจุบัน โดยตั้งแต่การเปิดตัวอย่างไม่เป็นทางการในเดือนมีนาคม 2550 จนถึงสิ้นปี 2550
  บริษัทสามารถขายโครงการได้สูงถึง 4.6 พันล้านบาท หรือคิดเป็นร้อยละ 35
  ของมูลค่าโครงการทั้งหมด 12.9 พันล้านบาท และมียอดขายเพิ่มขึ้นถึงกลางเดือนมีนาคม 2551
  ที่ผ่านมา ถึงประมาณ 5.9 พันล้านบาทแล้ว

  ณ สิ้นปี 2550 การตอกเสาเข็มลึก 250 เมตร เป็นไปตามหมายกำหนดการ
  โดยเมื่อก่อสร้างเสร็จสมบูรณ์ในปี 2554 โครงการเดอะริเวอร์
  จะเป็นอาคารที่พักอาศัยที่สูงที่สุดในกรุงเทพมหานคร
  พร้อมด้วยบริการเรือโดยสารไปยังสถานีรถไฟฟ้า (สถานีสะพานตากสิน)
  และทัศนียภาพเมืองหลวงและริมฝั่งแม่น้ำที่สวยงามซึ่งสามารถมองเห็นได้ทั้งจากห้องนอน
  ห้องนั่งเล่นและบริเวณอื่นๆ ภายในห้องพัก

  โครงการเดอะล็อฟท์ เย็นอากาศ

[][][]

  จากความสำเร็จของโครงการเดอะล็อฟท์ สาทร โครงการเดอะล็อฟท์
  เย็นอากาศได้เปิดตัวขึ้นในปี 2548 ด้วยห้องชุดพักอาศัย 176 ยูนิต
  ในทำเลใจกลางแหล่งธุรกิจในกรุงเทพมหานคร ในซอยอมร
  การก่อสร้างของโครงการเสร็จสมบรูณ์แล้วในปี 2550 โดยโครงการมียอดขายกว่าร้อยละ 68
  โดยโครงการได้เริ่มโอนกรรมสิทธิ์แล้วในไตรมาสที่ 1 ของปี 2551

  แหล่งที่พักตากอากาศ

  โครงการนอร์ทพ้อยท์

[][][]

  โครงการนอร์ทพ้อยท์ เป็นโครงการห้องชุดพักอาศัยเกรดเอแห่งที่สองของ ไรมอน แลนด์
  ในพัทยา ซึ่งได้เปิดตัวไปเมื่อปลายปี 2549 และมีกำหนดการก่อสร้างแล้วเสร็จภายในปี 2553
  โครงการนอร์ทพ้อยท์ประกอบด้วยห้องชุดทั้งหมดจำนวน 374 ยูนิต
  โดยการวางโครงสร้างเสาเข็มได้เสร็จสิ้นแล้ว การดำเนินการก่อสร้างเป็นไปตามแผน
  ซึ่งแล้วเสร็จไปกว่าร้อยละ 20 และ ณ สิ้นปี 2550 บริษัทได้ขายโครงการขายไปแล้วกว่าร้อยละ
  50

  ด้วยพื้นที่ด้านหน้าติดชายหาดกว้าง 80 เมตร บนหาดวงศ์อมาตย์ พัทยา
  นอร์ทพ้อยท์เป็นโครงการที่ให้ทั้งทิวทัศน์ที่สวยงามสมบรูณ์พร้อมสิ่งอำนวยความสะดวกที่ครบครัน

  โครงการเดอะไฮทส์ ภูเก็ต

[][][]

  ตั้งอยู่บนหาดกะตะ โครงการเดอะไฮทส์ ภูเก็ต ได้มีการเปิดตัวในปี 2548 ซึ่ง ณ สิ้นปี 2550
  โครงการก่อสร้างแล้วเสร็จถึงร้อยละ 75 และมียอดขายสูงกว่าร้อยละ 80
  โดยโครงการมีกำหนดการก่อสร้างจะเสร็จสมบูรณ์ในเวลาอันใกล้นี้
  และพร้อมสำหรับการโอนกรรมสิทธิ์ภายในไตรมาสที่ 3 ของปี 2551 นี้

  หมายเหตุ

(a) พื้นที่ที่ขายได้ ต่อ พื้นที่ขายทั้งหมดของโครงการ

(b) เงินที่ได้รับ ต่อ มูลค่าขายทั้งหมดของโครงการ

(c) เงินที่ได้รับ ต่อ มูลค่าทั้งหมดตามสัญญาซื้อขายที่มี

(d) ค่าใช้จ่ายในการพัฒนาโครงการ ต่อ มูลค่าการพัฒนาโครงการทั้งหมด

  โครงการใหม่ในปี 2551

  ในปี 2551 บริษัทไรมอน แลนด์ จำกัด (มหาชน) วางแผนที่จะเปิดตัวโครงการใหม่อีก 4
  โครงการ ด้วยเป้าหมายยอดขายรวมกว่า 22,000 ล้านบาท ดังนี้

  โครงการเดอะล็อฟท์ เซาท์ชอร์

  ในปี 2550 บริษัท ไรมอน แลนด์ จำกัด (มหาชน) วางแผนที่พัฒนาโครงการภายใต้ชื่อ
  “เดอะล็อฟท์” ซึ่งเป็นที่รู้จักดีในกรุงเทพมหานคร โดยการซื้อที่ดินประมาณ 6
  ไร่เศษในเมืองพัทยา ซึ่งโครงการภายใต้ชื่อ “เดอะล็อฟท์”
  ซึ่งเน้นการออกแบบที่ทันสมัยพร้อมฟังก์ชั่นการใช้งานที่มีคุณภาพ ในราคาที่สามารถซื้อได้
  ได้เกิดขึ้นที่พัทยาแล้ว โดยมีแผนการเปิดตัวโครงการ เดอะล็อฟท์ เซาท์ชอร์ ในปี 2551 นี้
  และคาดว่าการก่อสร้างจะเสร็จสมบูรณ์ภายในปี 2554/2555

  โครงการอมัลฟี

  ตั้งอยู่บนแหลมที่คั่นกลางระหว่างหาดสุรินทร์และหาดบางเทา ไรมอน แลนด์
  มีแผนพัฒนาโครงการบ้านพักตากอากาศหรูรูปแบบวิวล่ารีสอร์ทจำนวน 23 หลัง บนพื้นที่ 40 ไร่
  ซึ่งติดกับอมันปุรีรีสอร์ทและโรงแรมเชดี โดยโครงการมีแผนที่จะพัฒนาแล้วเสร็จภายในปี 2553
  ด้วยยอดขายประมาณ 4 พันล้านบาท

  โครงการ 185 ราชดำริ

  ในปี 2550 บริษัทย่อยของไรมอน แลนด์ ได้ซื้อที่ดินตั้งอยู่ในทำเลที่ดีเยียมบนถนนราชดำริ
  ใจกลางย่านธุรกิจในกรุงเทพมหานครบนถนนราชดำริ โครงการ 185 ราชดำริ
  แวดล้อมไปด้วยทิวทัศน์จากสวนลุมพินีไปจนถึงสมาคมราชกรีฑาสโมสร ด้วยจำนวนห้องชุดประมาณ
  200 ยูนิต โครงการมีแผนการก่อสร้างโครงการเสร็จสมบรูณ์ในปี 2554/2555
  โดยมีมูลค่าโครงการรวมทั้งสิ้นประมาณ 9.8 พันล้านบาท

  โครงการดิเอ็ดจ์

  เป็นโครงการที่ตั้งอยู่ติดกับโครงการนอร์ทพ้อยท์ ในพัทยา โครงการ ดิเอ็ดจ์
  มีหน้ากว้างติดชายหาดวงศ์อมาตย์ยาว ประมาณ 45 เมตร
  ด้วยการวางแผนการออกแบบทำให้สามารถเห็นทิวทัศน์มุมกว้างรอบด้าน
  ปัจจุบันโครงการกำลังอยู่ในระหว่างการออกแบบและคาดว่าจะสามารถเปิดตัวได้ภายในสิ้นปี
  2551 หรือต้นปี 2552 ด้วยจำนวนห้องชุดทั้งสิ้นประมาณ 250 ยูนิต
  และมูลค่าของโครงการประมาณ 3.7 พันล้านบาท

1.  การตลาดและภาวการณ์แข่งขัน

  สถานการณ์ทางการตลาด

  สถานการณ์ตลาดห้องชุดพักอาศัยในประเทศไทยในปี 2550

  เนื่องด้วยความมั่นใจของผู้บริโภคที่ลดลงและความไม่แน่นอนในสถานการณ์ทางการเมืองในประเทศไทย
  จำนวนโครงการห้องชุดพักอาศัยเปิดตัวใหม่จึงลดลงอย่างมากในช่วงครึ่งปีแรกของปี 2550
  ทั้งในพื้นที่เขตชั้นในของกรุงเทพมหานครและแหล่งที่พักตากอากาศสำคัญ
  จำนวนห้องชุดใหม่ที่เปิดตัวในพื้นที่เขตชั้นในของกรุงเทพมหานครลดลงประมาณร้อยละ 30
  จากช่วงครึ่งปีหลังของปี 2549
  ในขณะที่จำนวนห้องชุดของโครงการที่เปิดตัวใหม่ในแหล่งที่พักตากอากาศลดลงเหลือเพียง 1 ใน
  3 ของจำนวนห้องชุดที่เปิดขายในช่วงครึ่งปีหลังของปี 2549

  อย่างไรก็ตาม
  จำนวนโครงการทั้งในเขตพื้นที่ชั้นในกรุงเทพมหานครและแหล่งที่พักอากาศมีการปรับตัวเพิ่มขึ้นอีกครั้งในช่วงครึ่งปีหลังของปี
  2550 ด้วยห้องชุดของโครงการเปิดใหม่ในพื้นที่ชั้นในกรุงเทพมหานครจำนวนถึง 4,248 ยูนิต
  (ใกล้เคียงกับจำนวนห้องชุดใหม่ในช่วงต้นปี 2549)
  และห้องชุดในโครงการเปิดใหม่ในแหล่งที่พักตากอากาศจำนวน 1,490 ยูนิต
  สำหรับในเขตกรุงเทพมหานครบริเวณริมแม่น้ำและพื้นที่ในเขตสุขุมวิทเป็นทำเลหลักที่มีการเปิดโครงการใหม่ๆ
  ในขณะที่การเปิดตัวโครงการใหม่ในแหล่งที่พักตากอากาศส่วนมากจะอยู่ในเขตพัทยาและหัวหินเป็นหลัก
  มีเพียงไม่กี่โครงการเท่านั้นที่มีการเปิดตัวในจังหวัดภูเก็ตและเกาะสมุย

  ภาพรวมความต้องการห้องชุดพักอาศัยในปี 2550 มีมากกว่าจำนวนโครงการใหม่ที่เกิดขึ้น
  ผนวกกับต้นทุนในการพัฒนาโครงการที่สูงขึ้น ทำให้ราคาห้องชุดพักอาศัยสูงขึ้นตามลำดับ
  จากอัตราการจองห้องชุดพักอาศัยที่สูงกว่าร้อยละ 80 ในช่วงครึ่งหลังของปี 2550
  ราคาขายเฉลี่ยต่อหนึ่งห้องชุดในกรุงเทพมหานครเพิ่มขึ้นในอัตราร้อยละ 5
  จากราคาขายเฉลี่ยในครึ่งปีหลังของปี 2549 หรือเพิ่มสูงขึ้นถึงเกือบเท่ากับ 89,000
  บาทต่อตารางเมตร
  ยิ่งไปกว่านั้นราคาขายเฉลี่ยของโครงการอสังหาริมทรัพย์ระดับบนที่มีราคาสูงที่สุด 10
  โครงการนั้นมีมูลค่าขายเฉลี่ยต่อตารางเมตรสูงกว่า 145,000 บาทต่อตารางเมตร
  ซึ่งสูงกว่าร้อยละ 60 ของราคาเฉลี่ยภาคอสังหาริมทรัพย์โดยรวม
  ซึ่งเป็นการแสดงให้เห็นถึงความแข็งแกร่งของตลาดบนได้ชัดเจน

  สำหรับแหล่งที่พักตากอากาศ
  อัตราการจองห้องชุดพักอาศัยสำหรับโครงการที่เปิดขายเพิ่มสูงขึ้นมาอยู่ที่อัตรามากกว่าร้อยละ 70
  ในปี 2550 ด้วยราคาเฉลี่ยที่อยู่ในระดับเดียวกับราคาในช่วงครึ่งหลังของปี 2549
  แต่ยังคงสูงกว่าราคาในช่วงครึ่งปีแรกของปี 2549 อย่างมาก
  โดยราคามีการปรับตัวเพิ่มสูงขึ้นมากที่สุดในเขตพัทยา
  ซึ่งเป็นแหล่งท่องเที่ยวที่ได้รับความสนใจมากที่สุดในขณะนี้ โดยปรับตัวสูงขึ้นจาก 87,139
  บาทในปี 2549 มาอยู่ที่ 93,534 บาทต่อตารางเมตรในปี 2550

  แนวโน้มตลาดในปี 2551

  ในปี 2551 ตลาดอสังหาริมทรัพย์เพื่อการพักอาศัยในประเทศไทยมีปัจจัยสนับสนุนหลายประการ
  ได้แก่

1.  คณะรัฐบาลชุดใหม่และแนวโน้มความมั่นคงทางการเมืองของประเทศไทย

2.  แผนส่งเสริมทางภาษีใหม่ทั้งสำหรับผู้ซื้อและบริษัทพัฒนาอสังหาริมทรัพย์
    ซึ่งรวมทั้งการลดอัตราภาษีธุรกิจเฉพาะ (Special Business Tax) จากอัตราร้อยละ 3.3
    เหลือร้อยละ 0.11 ในปีแรก และการลดค่าธรรมเนียมจดทะเบียนการโอนกรรมสิทธิ์
    (Ownership Transfer Fee) จากอัตราร้อยละ 2.0 เหลือร้อยละ 0.01

3.  อัตราดอกเบี้ยซึ่งลดลงประมาณร้อยละ 0.75 จากปีที่แล้ว

4.  ความเป็นไปได้ในการลงทุนพัฒนาโครงสร้างพื้นฐานโดยภาครัฐ อันได้แก่
    โครงการสร้างขยายทางเชื่อมต่อ 9 เขตเมืองด้วยงบประมาณ 5 แสนล้านบาท
    และโครงการลงทุน 3 ถึง 4 แสนล้านบาทในการพัฒนาระบบรถไฟด่วน (high-speed)
    ซึ่งเป็นระบบรางคู่ และการพัฒนาระบบเครือข่ายรถไฟรอบๆ เขตเมือง

5.  ความเป็นไปได้ในการแก้ไข พ.ร.บ. ต่างด้าวซึ่งเกี่ยวกับการลงทุนของชาวต่างชาติ

  จากการประกาศเปิดตัวโครงการของผู้ประกอบการพัฒนาอสังหาริมทรัพย์
  คาดว่าจำนวนโครงการห้องชุดพักอาศัยใหม่จะเพิ่มขึ้นอย่างมากในปี 2551
  ทั้งในตลาดระดับล่างและระดับบน
  ซึ่งรวมถึงการพัฒนาโครงการใหม่ตามแผนขยายแนวรถไฟฟ้าของภาครัฐ
  โดยภาพรวมอัตราจองโครงการน่าจะทรงตัวอยู่ที่อัตราร้อยละ 75 ถึง 80
  และคาดว่าราคาห้องชุดมีแนวโน้มเพิ่มสูงขึ้นต่อไป ในส่วนของแหล่งที่พักตากอากาศ
  คาดว่าจะมีการขยายตัวของโครงการใหม่ๆ เพิ่มขึ้นทั้งในเขตพัทยาและหัวหิน
  ในขณะที่ราคาขายเฉลี่ยในพัทยาน่าจะเพิ่มสูงกว่า 100,000 บาทต่อตารางเมตรภายในสิ้นปี
  2551 นี้

  กลุ่มลูกค้าของบริษัทไรมอน แลนด์ จำกัด (มหาชน)

  ลูกค้าชาวไทยเป็นกลุ่มลูกค้าที่มีความสำคัญที่สุดของ ไรมอน แลนด์ ด้วยยอดขายมูลค่ากว่า 1.5
  พันล้านบาทในปี 2550 และมีแนวโน้มที่ดีขึ้นหลังจากการแต่งตั้งรัฐบาลใหม่อย่างเป็นทางการในปีนี้
  นอกจากลูกค้าชาวไทยแล้ว ผู้ซื้อจากประเทศสหราชอาณาจักร สหรัฐอเมริกา
  แคนาดาและออสเตรเลียเป็นกลุ่มลูกค้าที่ใหญ่รองลงมา ด้วยยอดขายรวมมูลค่าเกือบ 1.4
  พันล้านบาท
  สำหรับลูกค้าชาวรัสเซียและจีนถือเป็นกลุ่มผู้ซื้อที่มีอัตราการเติบโตสูงที่สุดของบริษัทด้วยยอดขายซึ่งคิดเป็นร้อยละ
  10 ของมูลค่าธุรกิจทั้งหมดของ ไรมอน แลนด์ ในปี 2550
  โดยในปีที่ผ่านมายอดขายจากกลุ่มลูกค้าชาวรัสเซียเพียงชาติเดียวรวมได้กว่าร้อยละ 30
  ของยอดขายโครงการของบริษัททั้งหมดในพัทยา
  ในอนาคตบริษัทเชื่อว่าจะมีกำลังซื้อเพิ่มมากขึ้นจากประเทศเศรษฐกิจใหม่ อันได้แก่
  ประเทศรัสเซีย สาธารณรัฐประชาชนจีน และประเทศตะวันออกกลาง
  นอกจากนี้ลูกค้าชาวอินเดียน่าจะเป็นกลุ่มผู้ซื้อต่อไปที่จะเข้ามาลงทุนและเป็นลูกค้าของบริษัทในอีกไม่กี่ปีข้างหน้านี้

  กลยุทธ์ทางการตลาด

  แผนการผลิตภัณฑ์

  ด้วยกลุ่มเป้าหมายลูกค้าในระดับกลางถึงบน บริษัทไรมอน แลนด์ จำกัด (มหาชน)
  ได้พัฒนาโครงการห้องชุดพักอาศัยระดับพรีเมี่ยมในทำเลชั้นเยี่ยมทั้งในเขตพื้นที่ชั้นในของกรุงเทพมหานคร
  และแหล่งที่พักตากอากาศสำคัญๆ
  การหาทำเลที่เหมาะสมเป็นส่วนหนึ่งของกระบวนการวางแผนผลิตภัณฑ์ของ ไรมอน แลนด์
  ซึ่งทำเลที่ตั้งถือเป็นปัจจัยหลักสำคัญในการพิจารณาตัดสินใจลงทุนและพัฒนาโครงการของบริษัท
  ความสามารถในการหาทำเลที่เหมาะสมในการพัฒนาโครงการ
  ถือเป็นความได้เปรียบทางการแข่งขัน ซึ่งทำให้ ไรมอน แลนด์
  มีความโดดเด่นและแตกต่างจากบริษัทคู่แข่งอื่นๆ
  โดยหลักการพื้นฐานของบริษัทมุ่งเน้นไปที่การทำความเข้าใจตลาด
  ด้วยการทำวิจัยทางการตลาดบริษัทสามารถระบุความต้องการเฉพาะกลุ่มในอนาคต
  ซึ่งบริษัทคู่แข่งได้มองข้ามไปและที่บริษัทควรให้ความสนใจ
  ประกอบกับการศึกษาความเป็นไปได้ของโครงการและการวางแผนอย่างรอบคอบ
  ความรู้ทางการตลาดที่ทีมงานผู้เชี่ยวชาญของบริษัทได้ศึกษาและรวบรวมไว้
  เป็นเครื่องมือสนับสนุนในการคัดเลือกและตัดสินใจซื้อที่ดินที่เหมาะสมสำหรับการพัฒนาโครงการต่อไป

  อีกหนึ่งกลยุทธ์สำคัญของ ไรมอน แลนด์ ในการสร้างความแตกต่างจากคู่แข่งอื่นๆ คือ
  การนำเสนอนวัตกรรมใหม่ๆ ทั้งในด้านการออกแบบสถาปัตยกรรม ระบบการจัดการอัจฉริยะ
  (Home Management System) และวิธีการก่อสร้าง ไรมอน แลนด์
  ทำงานร่วมกับนักออกแบบชั้นนำหลายท่าน
  ซึ่งวิสัยทัศน์ในการออกแบบได้แปลงมาเป็นแนวคิดของโครงการเดอะริเวอร์ โครงการนอร์ทพ้อยท์
  และโครงการเดอะไฮทส์ ซึ่งเป็นโครงการพัฒนาอสังหาริมทรัพย์ระดับแนวหน้าของประเทศไทย
  บริษัทมีความตั้งใจที่จะสร้างมาตรฐานใหม่เพื่อคุณภาพชีวิตที่ดีของผู้อยู่อาศัย
  ผ่านเทคโนโลยีอันหลากหลาย เช่น ระบบบ้านอัจฉริยะ (Smart Home System)
  ซึ่งสามารถปรับระดับแสง ระบบการติดต่อสื่อสาร ระบบความปลอดภัยภายในบ้าน
  และระบบประหยัดพลังงาน ได้ตามความต้องการผ่านทางหน้าจอสัมผัส อีกตัวอย่างหนึ่ง
  คือการริเริ่มใช้ระบบเครื่องปรับอากาศจากพลังน้ำในโครงการเดอะริเวอร์
  แทนที่ระบบเครื่องปรับอากาศทั่วไป
  ซึ่งสามารถลดมลภาวะทางเสียงและลดความร้อนบริเวณระเบียงให้กับผู้พักอาศัย เช่นเดียวกันนี้
  ไรมอน แลนด์ ได้มีการจัดจ้างผู้รับเหมาก่อสร้างที่คัดสรรมาแล้วว่าเป็นบริษัทที่มีมาตรฐานสูง
  ทั้งในด้านความสามารถด้านเทคนิค เทคโนโลยีและวิธีการก่อสร้างที่ทันสมัย
  ซึ่งจะส่งเสริมให้บริษัทประสบความสำเร็จในจุดหมายในการเป็นผู้นำทางด้านนวัตกรรมใหม่

  เหนือสิ่งอื่นใด หลักการที่ ไรมอน แลนด์ ยึดถือและให้ความสำคัญสูงสุดในกลยุทธ์ทางด้านผลิตภัณฑ์
  คือการรักษาคำมั่นสัญญาที่ให้ไว้กับลูกค้า
  บริษัทพยายามทุกวิถีทางเพื่อให้มั่นใจว่าห้องชุดที่ส่งมอบให้กับลูกค้าได้คุณภาพตามที่แสดงไว้ในห้องชุดตัวอย่าง
  และเสร็จสมบรูณ์ตามกำหนดเวลาด้วยวัสดุก่อสร้างที่มีคุณภาพสูงและการก่อสร้างที่ได้มาตรฐานระดับสากล
  นอกจากนี้ด้วยความมุ่งหวังในการพัฒนาคุณภาพชีวิตให้กับผู้อยู่อาศัยตามหลักธุรกิจของ ไรมอน
  แลนด์ บริษัทคัดสรรทำเลที่ตั้งของโครงการ
  จัดหาผู้จัดจำหน่ายและจัดจ้างผู้รับเหมาก่อสร้างอย่างระมัดระวัง เพื่อเป็นหลักประกันว่าคุณภาพ
  การออกแบบ ประโยชน์ใช้สอยและสิ่งอำนวยความสะดวกต่างๆ
  จะสร้างความพึงพอใจสูงสุดต่อลูกค้าและก่อให้เกิดความเชื่อมั่นในตราสินค้าของบริษัท

กลยุทธ์ทางด้านราคา

  ด้วยความมุ่งมั่นในการสร้างความคุ้มค่าในการลงทุนให้กับลูกค้า ไรมอน แลนด์
  ให้ความสำคัญในการวิเคราะห์ตลาด ด้วยการทำวิจัยอย่างต่อเนื่อง
  เพื่อระบุความต้องการและกำลังการซื้อของลูกค้า
  รวมไปถึงจำนวนโครงการที่มีอยู่ในปัจจุบันและที่จะเกิดขึ้นในอนาคต
  เพื่อหาแนวทางในการกำหนดราคาขายที่เหมาะสมยุติธรรมต่อผู้บริโภคและแข่งขันในตลาด
  แม้ว่าราคาขายของห้องชุดจะขึ้นอยู่กับปัจจัยหลายประการ อันได้แก่ ราคาที่ดิน
  ค่าก่อสร้างและค่าใช้จ่ายในการดำเนินงาน ซึ่งทั้งหมดขึ้นอยู่กับทำเลที่ตั้งของโครงการ
  ข้อกำหนดในการออกแบบและวัสดุก่อสร้าง
  บริษัทพยายามอย่างมากที่จะขายโครงการในราคาที่ลูกค้าและผู้ลงทุนสามารถทำกำไรได้ในอนาคต
  ด้วยชื่อเสียงที่สั่งสมมาและโครงการที่มีคุณภาพของบริษัททำให้ ไรมอน แลนด์
  มีความแตกต่างจากคู่แข่งรายอื่นๆ
  และเป็นเหตุผลสำคัญในการเพิ่มขึ้นของจำนวนลูกค้าต่อเนื่องของบริษัท

  กลยุทธ์การตลาดและการขาย

  ไรมอน แลนด์ ใช้ยุทธวิธีการสื่อสารทางการตลาดผ่านหลายช่องทาง
  ไม่ว่าจะเป็นการตลาดโดยตรง (Direct Marketing) ผ่านทางการส่งจดหมาย (Direct
  Mailing) และการติดต่อทางโทรศัพท์ (Telemarketing) ถึงกลุ่มลูกค้าเป้าหมาย
  และการกระจายข่าวสารในวงกว้างผ่านทางสื่ออิเล็กทรอนิกส์ ไม่ว่าจะเป็น
  แผ่นซีดีส่งเสริมการขายและเว็บไซต์ของทางบริษัท(www.raimonland.com) และสื่ออื่นๆ เช่น
  แผ่นพับส่งเสริมการขาย โฆษณาการแจ้ง (Outdoor Advertisement)
  รวมถึงการให้การสนับสนุนรายการและการจัดงานต่าง ๅ

  แผนส่งเสริมทางการตลาดต่างๆ เหล่านี้กระตุ้นให้เกิดความสนใจในโครงการของลูกค้า
  ซึ่งจะนำไปสู่การขายในที่สุด
  โดยแผนกการตลาดจะสามารถประเมินประสิทธิภาพของสื่อทางการตลาดแต่ละประเภทได้จากอัตราการขายและแหล่งที่มาของยอดขายเหล่านั้น
  อย่างไรก็ดี ในบางโครงการ
  บริษัทได้มีการว่าจ้างตัวแทนขายมืออาชีพเพื่อทำการขายโครงการให้กับกลุ่มลูกค้าเป้าหมายของทางบริษัทอีกด้วย

  บริการลูกค้าสัมพันธ์

  หลังการขาย บริษัทมีการให้บริการอำนวยความสะดวก ณ
  ที่ตั้งโครงการเพื่อให้แน่ใจการโอนกรรมสิทธิ์ให้กับลูกค้าเป็นไปอย่างราบรื่น นอกจากนี้
  เพื่อเป็นการยืนยันถึงเป้าหมายของบริษัทที่จะส่งมอบโครงการที่มีคุณภาพและสร้างความพึงพอใจสูงสุด
  ไรมอน แลนด์ ยังมีระยะเวลารับประกันภายหลังการโอนกรรมสิทธ์ให้กับลูกค้าอีกด้วย
  และเพื่อการพัฒนาอย่างต่อเนื่อง บริษัทจึงมีการทำการสำรวจความคิดเห็นของลูกค้าอย่างต่อเนื่อง
  ทั้งในช่วงระหว่างการดำเนินการโครงการและหลังจากการก่อสร้างโครงการแล้วเสร็จ
  เพื่อศึกษาและทำความเข้าใจในรสนิยม ความต้องการ และความคิดเห็นของลูกค้า
  และเพื่อที่บริษัทจะดำเนินการแก้ไขหากมีข้อผิดพลาดหรือความไม่พึงพอใจในสินค้าและบริการของบริษัทได้อย่างทันท่วงที

3.3 การจัดหาโครงการ

การศึกษาความเป็นไปได้

  การทำวิจัยและศึกษาความเป็นไปได้ถือเป็นรากฐานสำคัญในการพัฒนาโครงการของ ไรมอน
  แลนด์ เริ่มตั้งแต่การวิจัยเพื่อหาทำเลที่เหมาะสมในการซื้อที่ดิน
  ซึ่งเป็นกระบวนการแรกในการพัฒนาโครงการ
  ต่อเนื่องไปจนถึงการศึกษาโครงการอย่างละเอียดเพื่อการพัฒนาแผนงานและการดำเนินงานในแต่ละโครงการ

  ด้วยทีมวิจัยของบริษัทเอง ไรมอน แลนด์
  สามารถวิเคราะห์ความต้องการของตลาดและประเมินศักยภาพของกลุ่มลูกค้าที่น่าสนใจ
  ทั้งในแง่ความคาดหวังและกำลังการซื้อ
  ยิ่งไปกว่านั้นจากการวิเคราะห์โครงการที่มีอยู่ในตลาดและการเปรียบเทียบราคา
  บริษัทสามารถระบุความต้องการเฉพาะของกลุ่มลูกค้าที่บริษัทควรให้ความสนใจ ได้

  ไรมอน แลนด์ ทำการสำรวจที่ดินเพื่อประเมินศักยภาพของทำเลที่ตั้ง
  และวิเคราะห์ประสิทธิผลและความเหมาะสมของขนาดและรูปร่างของที่ดิน
  ความพร้อมของระบบสาธารณูปโภคและโครงสร้างพื้นฐาน
  และความคล่องตัวในการเดินทางและการสัญจร
  โดยพิจารณาจากความหนาแน่นของประชากรและเส้นทางเดินรถ เป็นต้น

  ควบคู่ไปกับการศึกษาความเป็นไปได้ของโครงการ
  บริษัทได้ทำการออกแบบในเบื้องต้นและศึกษาทบทวนแผนผังเมืองและมาตรการการแบ่งเขต
  (Zoning)
  เพื่อให้แน่ใจว่าบริษัทจะสามารถทำการก่อสร้างโครงการด้วยโครงสร้างและรูปแบบที่ได้วางแผนไว้
  โดยก่อนเริ่มก่อสร้างโครงการ บริษัทมีการพิจารณาข้อกฎหมายต่างๆ
  รวมทั้งตรวจสอบเอกสารทางกฎหมายที่เกี่ยวข้องอย่างละเอียด
  นอกจากนี้ในฐานะองค์กรที่มีความรับผิดชอบต่อสังคม
  บริษัทพิจารณาอย่างรอบคอบถึงผลกระทบต่อสิ่งแวดล้อมจากการพัฒนาโครงการของบริษัทโดยมีการทำวิจัยผลกระทบต่อสิ่งแวดล้อมอย่างละเอียด
  (Environmental Impact Study หรือ EIA)
  ซึ่งบริษัทไม่เพียงปฏิบัติตามข้อกำหนดขั้นต่ำแต่พยายามทุกวิถีทาง
  เพื่อให้แน่ใจว่าการก่อสร้างและการพัฒนาโครงการทั้งหมดเป็นไปตามกฎหมายและข้อบังคับที่เกี่ยวข้องของกรมที่ดิน
  คณะกรรมการสิ่งแวดล้อม สำนักงานการวางผังเมือง และกระทรวงมหาดไทย
  สำหรับโครงการห้องชุดที่พักอาศัยที่มีขนาดเกินกว่า 80 ห้อง
  บริษัทได้มีจัดทำและยื่นรายงานผลกระทบต่อสิ่งแวดล้อม (EIA Report)
  ต่อสำนักงานนโยบายและแผนทรัพยากรธรรมชาติและสิ่งแวดล้อมแห่งชาติ
  บริษัทมีความภูมิใจเป็นอย่างยิ่งในประวัติที่ดีเสมอมาทั้งในด้านความรับผิดชอบต่อสังคมและสิ่งแวดล้อม

  ที่สำคัญ ไรมอน แลนด์ ยังได้มีทำการวิเคราะห์ทางการเงินสำหรับแต่ละโครงการอย่างละเอียด
  โดยการคิดวิเคราะห์จำนวนเงินลงทุนที่ต้องการเปรียบเทียบกับเงินทุนหมุนเวียนที่ทางบริษัทมีอยู่
  เพื่อการตัดสินใจในการหาแหล่งเงินทุนที่เหมาะสม
  ไม่ว่าจะเป็นจากการสนับสนุนจากหุ้นส่วนหรือจากสถาบันทางการเงินก็ตาม

  การคัดเลือกบริษัทพัฒนาโครงการ

  ทุกโครงการของ ไรมอน แลนด์ ได้นำแนวคิดเกี่ยวกับ Value Engineering
  ซึ่งเป็นกระบวนการที่มุ่งเน้นพัฒนาทั้งทางด้านเทคนิค คุณภาพของวัสดุก่อสร้าง และวิธีการก่อสร้าง
  เพื่อให้แน่ใจว่าวิธีการดำเนินงานโครงการมีประสิทธิภาพสูงสุดด้วยต้นทุนที่ต่ำที่สุด ด้วยแนวคิดนี้
  บริษัทได้มีการว่าจ้างผู้รับเหมาที่มีความเชี่ยวชาญเฉพาะด้าน
  ในแต่ละขั้นตอนของการพัฒนาโครงการ
  เพื่อสร้างความมั่นใจว่าโครงการของบริษัทสามารถดำเนินงานได้เสร็จสมบูรณ์ตามมาตรฐานที่บริษัทตั้งไว้
  และสามารถส่งมอบงานที่ได้คุณภาพตามที่ตกลงให้กับลูกค้า

  นักออกแบบ

  เมื่อมีรายละเอียดแผนโครงการแล้ว บริษัทจะทำการคัดเลือกนักออกแบบโครงการ
  โดยมีเกณฑ์การคัดเลือกจากการพิจารณาประสบการณ์การทำงานในอดีตในโครงการพัฒนาที่มีความคล้ายคลึงกับโครงการของบริษัทความเข้าใจในทำเลสถานที่ก่อสร้างและสภาพแวดล้อม
  การคำนึงถึงสิ่งแวดล้อมและข้อกำหนดในการออกแบบเฉพาะทาง
  การคัดเลือกนักออกแบบจะจัดทำโดยวิธีการเชิญเข้าเจรจาจากข้อกำหนดด้านการออกแบบเบื้องต้นของโครงการ
  ค่าธรรมเนียมจะขึ้นอยู่กับขอบเขตของงานตามโครงการและโครงสร้างค่าธรรมเนียมของไรมอน
  แลนด์

  ผู้รับเหมาหลัก

  ในทุกโครงการของบริษัทไรมอน แลนด์คัดเลือกผู้รับเหมาจากบริษัทก่อสร้างชั้นนำระดับสากล
  โดยหลักเกณฑ์ในการคัดเลือกผู้รับเหมาประกอบด้วย ความสามารถทางด้านเทคนิค
  วิธีการดำเนินงานก่อสร้างที่รวดเร็วและมีประสิทธิภาพ บุคลากรที่มีประสบการณ์และมีความชำนาญ
  และชื่อเสียงที่ไว้วางใจได้ในการส่งมอบงานที่เสร็จสมบูรณ์ภายในระยะเวลาและงบประมาณที่กำหนด
  ผู้รับเหมาต้องมีความสามารถในการประสานและควบคุมงานแบบศูนย์รับผิดชอบเดียว
  (Single-point Accountability) ซึ่งรวมไปถึงเป็นการประสานงานกับนักออกแบบ
  การควบคุมและประกันคุณภาพการก่อสร้าง (Quality Assurance/Quality Control)
  และการดำเนินการแก้ไขปัญหาในการดำเนินงาน นอกจากนี้
  ผู้รับเหมาที่ได้รับเลือกจะต้องเป็นบริษัทที่มีฐานะทางการเงินที่ดีและมีแหล่งเงินทุนสนับสนุนที่มั่นคง

  ผู้รับเหมาช่วง

  ไรมอน แลนด์
  จะมีการทำสัญญาช่วงกับผู้รับเหมาที่มีความเชี่ยวชาญเฉพาะทางสำหรับงานว่าจ้างที่มีขนาดเล็กในแต่ละโครงการ
  เช่น การสร้างห้องครัว
  ด้วยกระบวนการคัดเลือกของบริษัทซึ่งพิจารณาจากความสามารถด้านเทคนิค
  คุณภาพของวัสดุและบริการ และราคาที่เสนอ
  โดยบริษัทจะจัดจ้างผู้รับเหมาช่วงผ่านทางผู้รับเหมาหลักของโครงการ
  แต่อย่างไรก็ตามบริษัทยังคงมีส่วนร่วมในกระบวนการโดยตลอด ผ่านทางผู้จัดการโครงการ
  ซึ่งจะคอยตรวจสอบทุกขั้นตอนของการดำเนินการตั้งแต่การคัดเลือกไปจนถึงการทำสัญญาและการกำกับดูแลงานของผู้รับเหมาช่วง

  ที่ปรึกษา

  เพื่อให้แน่ใจว่าทุกๆ
  โครงการของบริษัทเป็นไปตามมาตรฐานคุณภาพและเสร็จสมบูรณ์ตามกำหนดการส่งมอบงาน
  ไรมอน แลนด์ จัดจ้างที่ปรึกษาภายนอกเพื่อคอยตรวจสอบโครงการ
  โดยเริ่มตั้งแต่กระบวนการคัดเลือกผู้รับเหมาไปจนถึงการดำเนินงานก่อสร้าง
  เพื่อให้บรรลุวัตถุประสงค์ในการออกแบบที่เป็นเลิศและการใช้พลังงานอย่างเหมาะสมและก่อให้เกิดประโยชน์สูงสุดด้วยผลกระทบต่อสิ่งแวดล้อมที่น้อยที่สุด
  การคัดเลือกที่ปรึกษาจะพิจารณาจากความรู้เฉพาะทางด้านวิศวกรรมและประสบการณ์ที่เกี่ยวข้องกับโครงการพัฒนาของ
  ไรมอน แลนด์ นอกจากนี้ที่ปรึกษาจะต้องมีทักษะด้านการนำเทคโนโลยีใหม่ๆ มาใช้หรือ Value
  Engineering มาประยุกต์ใช้กับเทคโนโลยีและอุปกรณ์ที่ทันสมัย
  เพื่อลดระยะเวลาการก่อสร้างและทำให้การก่อสร้างมีประสิทธิภาพมากขึ้น
  การคัดเลือกที่ปรึกษาจะจัดทำโดยวิธีการเชิญเข้าเจรจาจากข้อกำหนดด้าน
  ค่าธรรมเนียมจะขึ้นอยู่กับขอบเขตของงานตามโครงการและโครงสร้างค่าธรรมเนียมของสำหรับโครงการที่ใกล้เคียงกันของบริษัท

  การจัดหาวัสดุอุปกรณ์

  จุดมุ่งหมายสูงสุดในการจัดจ้างผู้จัดจำหน่ายและจัดซื้อวัสดุอุปกรณ์สำหรับโครงการของ ไรมอน
  แลนด์ คือการลดข้อบกพร่องในการก่อสร้าง
  การบริหารต้นทุนในการดำเนินงานและการก่อสร้างอย่างเหมาะสมที่สุด
  รวมถึงการประหยัดพลังงานและสร้างผลกระทบต่อสิ่งแวดล้อมให้น้อยที่สุดเท่าที่จะเป็นไปได้
  ในโครงการส่วนใหญ่ของบริษัทผู้รับเหมาหลักของโครงการจะเป็นผู้รับผิดชอบในการจัดหาวัสดุก่อสร้าง
  อย่างไรก็ดีบริษัทยังคงมีส่วนเกี่ยวข้องโดยตรงในกระบวนการ
  โดยเริ่มตั้งแต่การกำหนดเกณฑ์การคัดเลือกไปจนถึงขั้นตอนการจัดหาผู้จัดจำหน่ายและการทำการวิเคราะห์ด้านราคา
  โดยวัสดุอุปกรณ์เหล่านั้นจะต้องได้มาตรฐานทั้งตามข้อกำหนดการออกแบบและมาตรฐานคุณภาพที่ตั้งไว้
  วัสดุหลักในการก่อสร้างจะต้องได้รับการทดสอบสมรรถภาพและได้รับการรับรองจากสถาบันที่เป็นที่ยอมรับตามมาตรฐานสากล
  ในการบริหารต้นทุน บริษัทจะทำสัญญาในเป็นแบบกำหนดราคาเหมารวม (Fixed Lump Sum
  Price)
  สำหรับโครงการส่วนใหญ่ของบริษัทเพื่อเป็นการลดความเสี่ยงในการเพิ่มขึ้นของต้นทุนวัสดุก่อสร้าง

3.4 งานที่ยังไม่ได้ส่งมอบ

  การโอนกรรมสิทธิ์ให้แก่ลูกค้าจะดำเนินการได้เมื่อโครงการก่อสร้างเสร็จสมบรูณ์และลูกค้าชำระเงินครบถ้วนตามสัญญาแล้ว
  ทั้งนี้ ณ วันที่ 31 ธันวาคม 2550 มูลค่างานที่ยังไม่ได้ส่งมอบโอนกรรมสิทธิ์ให้แก่ลูกค้า
  มีดังต่อไปนี้

+-----------------------------+----------+----------------------------+
| โครงการ*                    |   จ      |   มูลค่าขายงานที่ยังไม่ได้ส่งมอบ   |
|                             | ำนวนหน่วย |   (บาท)                    |
|                             |          |                            |
|                             |   (ยูนิต)  |                            |
+-----------------------------+----------+----------------------------+
| โครงการเดอะลีเจ้นด์ ศาลาแดง    |   1      |   32,447,030               |
+-----------------------------+----------+----------------------------+
| โครงการกะตะ การ์เด้นส์         |   2      |   19,370,076               |
+-----------------------------+----------+----------------------------+
| โครงการเดอะล็อฟท์ เย็นอากาศ    |   122    |   854,780,786              |
+-----------------------------+----------+----------------------------+
| โครงการเดอะ ไฮทส์ ภูเก็ต       |   44     |   977,013,516              |
+-----------------------------+----------+----------------------------+
| โครงการนอร์ทพ้อยท์ พัทยา        |   195    |   2,425,975,136            |
+-----------------------------+----------+----------------------------+
| โครงการเดอะริเวอร์            |   255    |   4,571,220,111            |
+-----------------------------+----------+----------------------------+
|   รวม                       |   619    |   8,880,806,655            |
+-----------------------------+----------+----------------------------+

  *มูลค่าตามสัญญาซื้อขายหรือสัญญาจอง ณ วันที่ 31 ธันวาคม 2550